b'\n_START_ARTICLE_\nSavsko naselje\n_START_PARAGRAPH_\nSavsko naselje (nekdaj tudi Savska kolonija) je prvo po drugi svetovni vojni zgrajeno blokovsko stanovanjsko naselje v Ljubljani. V njem so prvi\xc4\x8d v Ljubljani tudi na\xc4\x8drtovali zunanje proste povr\xc5\xa1ine tudi s stali\xc5\xa1\xc4\x8da uporabnega stanovanjskega okolja in ne le po funkcionalnosti posami\xc4\x8dnih stanovanjskih blokov. Rasti je pri\xc4\x8delo v prvih povojnih letih s postavitvijo enonadstropnih stanovanjskih hi\xc5\xa1. V petdesetih letih 20. stoletja se je naselje dograjevalo. Za dokon\xc4\x8dno dograditev in ureditev naselja je bil leta 1958 pripravljen zazidalni na\xc4\x8drt, ki je naselju dal zaokro\xc5\xbeeno podobo in organiziranost po nekaterih na\xc4\x8delih stanovanjskih sosesk. Dobilo je nov prostorski poudarek s postavitvijo petih stolpnic, prvih v Ljubljani. Sicer prostostoje\xc4\x8di in monotoni stanovanjski bloki so razme\xc5\xa1\xc4\x8deni tako, da so nastali ve\xc4\x8dji zaokro\xc5\xbeeni zunanji prostori, ki so omogo\xc4\x8dili ureditev otro\xc5\xa1kih igri\xc5\xa1\xc4\x8d, zbirali\xc5\xa1\xc4\x8d in po\xc4\x8divali\xc5\xa1\xc4\x8d, nekaj rekreacijskih igri\xc5\xa1\xc4\x8d in intenzivno parkovno uredite.\n_START_SECTION_\nJavni potni\xc5\xa1ki promet\n_START_PARAGRAPH_\nMimo naselja po Savski cesti poteka mestna avtobusna linija \xc5\xa1t. 2, po \xc5\xa0martinski cesti potekajo mestne avtobusne linije \xc5\xa1t. 12, 27, 27B, 27K in po Linhartovi cesti potekajo linije \xc5\xa1t. 7, 7L, 19B, 19I in 22.'